ब्रायन लारा ने पृथ्वी शॉ की भी तारीफ की है. उन्होंने कहा कि पृथ्वी मानसिक रूप से मजबूत है. यह किसी भी क्रिकेटर के लिए बहुत जरूरी होता है. मानसिक तौर पर मजबूत खिलाड़ी किसी भी परिस्थिति में अपनी तकनीक को फिट कर लेता है. पृथ्वी में यह कला है. किसी भी युवा खिलाड़ी को सबसे पहले अपने मन से यही डर निकालना चाहिए. उन्होंने कहा, "पृथ्वी को मैंने वेस्टइंडीज के खिलाफ खेलते देखा. सभी गेंदबाज 140 से ज्यादा की तेजी से गेंदें फेंक रहे थे, लेकिन उसने बेहतरीन बल्लेबाजी की. अगर वह ऑस्ट्रेलिया के खिलाफ अच्छा प्रदर्शन नहीं कर पाया तो इसका मतलब यह नहीं होगा कि पृथ्वी भविष्य में बेहतर नहीं खेलेगा."